
Na osnovu člana 27. Zakona o ustanovama (“Službene novine R BiH 6/92, 8/93 i 13/94,  člana 96. Zakona o osnovnom odgoju i obrazovanju (“Službene novine HNK” broj 5/2000, 4/2004  i
 5/2004 i člana 87. Pravila Međunarodne osnovne škole u Mostaru, Školski odbor Međunarodne osnovne škole u Mostaru na svojoj četvrtoj sjednici održanoj 31. 8. 2026. godine,
 d o n o s i



K U Ć N I   R E D  
 I   KODEKS PONAŠANJA I OBLAČENJA

I OPĆE ODREDBE
Član 1.
Ovim Pravilnikom u PU “Međunarodna osnovna škola Mostar”, pored ostalog, uređuju se pitanja o:
· boravku u zgradama Ustanove;
· redovnom radnom vremenu Ustanove;
· kontroli unošenja i iznošenja stvari i predmeta;
· ponašanju u zgradi Ustanove;
· dužnostima dežurnih učitelja/nastavnika;
· održavanju reda i mira u školi;
· ostalim dužnostima učenika, učitelja/nastavnika, službenika i drugog osoblja škole;
· kodeksu odijevanja;
· kodeksu ponašanja zaposlenika i učenika škole;
· pravilima ponašanja roditelja/staratelja i posjetilaca;
· pravilima korištenja mobilnih telefona i drugih elektronskih uređaja;
· pravilima ponašanja učenika tokom odmora i između nastavnih časova;
· postupku s pronađenim stvarima.

Član 2.
Odredbe ovog Pravilnika odnose se na učenike, učitelje, stručne saradnike, službenike i ostale osobe zaposlene u školi i stranke koje po raznim osnovama dolaze u školu.


II BORAVAK U ZGRADAMA PRIVATNE USTANOVE
Član 3.
1. U prostorijama PU “Međunarodna osnovna škola Mostar” (u daljem tekstu: Ustanova) dopušten je boravak zaposlenicima Ustanove i drugim korisnicima usluga, osobama pozvanim u Ustanovu i strankama koje rješavaju pitanja u vezi sa djelatnošću Ustanove. Ostalim osobama dopušteno je boraviti u Ustanovi samo po odobrenju odgovornih osoba Ustanove.
2.  Zabranjeno je unošenje u zgradu Ustanove bilo koja vrsta oružja (vatreno/hladno) te bilo koje replike istog. Roditelji su dužni pregledati školske torbe svoga djeteta, te će snositi odgovornost za njihov sadržaj.
3.  Naoružana uniformisana osoba (pripadnik OS BiH ili policije ili sličnih službi i organizacija) smije boraviti u zgradi Ustanove u obavljanju službene dužnosti.
4. Zaštitari mogu obavljati odgovarajući posao u Ustanovi noseći oružje u skladu sa zaključenim Ugovorom.
5.  Naučni skupovi i slično u kojima učestvuju ili kojim prisustvuju osobe izvan Ustanove mogu se održavati u Ustanovi samo po odobrenju direktora/ravnatelja ili drugog ovlaštenog lica.
6.  U prostorijama Ustanove zabranjeno je svako političko djelovanje i održavanje skupova političkih stranaka radi promocije ili sličnih stranačkih aktivnosti.
7.  Zadužena ili odgovorna osoba u Ustanovi ima u svakom trenutku pravo provjeriti identitet osoba koje borave u Ustanovi, tražiti od njih objašnjenje za boravak u Ustanovi.

III PRIJEM RODITELJA UČENIKA I GRAĐANA - STRANAKA 
Član 4. 
Prijem roditelja učenika i stranaka radi ostvarivanja njihovih prava i obaveza kod učitelja, stručnih saradnika, direktora/ravnatelja, sekretara/tajnika i ostalih radnika škole vrši se u skladu s utvrđenim radnim vremenom radnika. 
 
Član 5. 
1. Dežurni učitelj ili neka druga odgovorna osoba na ulazu u školu, dužan je roditelju učenika ili stranci pružiti odgovarajuće informacije u pogledu upućivanja do traženog učitelja/nastavnika, direktora/ravnatelja, pedagoga ili sekretara/tajnika.
2. Osobe koje nisu korisnici naših usluga i zaposlenici dužne su se prilikom ulaska u zgradu Ustanove prijaviti na recepciju/portirnicu i izvijestiti o osobi koju posjećuje i razlog posjete.
3. O osobama koje ulaze u zgradu Ustanove, a nisu korisnici naših usluga i zaposlenici, odgovorna osoba na recepciji vodi pisanu evidenciju.
4. Prilikom ulaska stranaka u školu, zadužena ili odgovorna osoba može tražiti ličnu/osobnu kartu ili drugi identifikacijski dokument sa slikom stranke i zapisati potrebne podatke (ime i prezime stranke, kod koga stranka je u posjetu, vrijeme ulaska i izlaska iz škole). 
5. Za vrijeme dežurstva zadužena osba ili dežurni učitelji/nastavnici obavezno drže školu zaključanom. 


Član 6. 
Obaveza dežurnih nastavnika je uredno vođenje školske Knjige dežurstva za koju osobno/lično odgovara. 
 
Član 7. 
1. Konsultacije roditelja s učiteljima škole vrše se isključivo u dogovorenim terminima ili u vrijeme dogovorenih individualnih razgovora s razrednicima ili predmetnim nastavnicima. 
2. Svaki oblik informacija ili konsultacija s roditeljima/starateljima učitelji/nastavnici provode isključivo u prostorijama škole u za to predviđenom terminu. 
3. Roditelji/staratelji učenike mogu dopratiti do ulaza u školsku zgradu te ih tu i sačekati po završetku nastave. 
4. Izuzetak su djeca s poteškoćama u razvoju. 
5. U svrhu efikasnije saradnje roditelja i škole te održavanju kućnog reda u školi, pri dolasku roditelj je dužan obratiti se zaduženoj osobi ili dežurnom nastavniku na ulazu, sačekati učitelja ili u pratnji dežurnog nastavnika otići do mjesta održavanja individualnog razgovora. 
6. Roditelji/staratelji dužni su koristiti termine predviđene za informacije i individualne razgovore sa učiteljima/nastavnicima. Dodatni termini mogu se dogovoriti samo kada za to postoji opravdan razlog i uz prethodni dogovor sa zaposlenikom škole.
7. Roditelji/staratelji dužni su poštovati radno vrijeme zaposlenika Ustanove. Nakon završetka radnog vremena zaposlenika ne očekuje se odgovor na telefonske pozive i poruke, osim u hitnim situacijama ili kada je drugačije prethodno dogovoreno.
8. Roditelji/staratelji ne smiju ometati izvođenje nastave. Prilikom ulaska u učionicu dužni su prethodno pokucati i sačekati odobrenje učitelja/nastavnika za ulazak.

  
 Član 8.

1. Ako roditelj učenika ili stranka traže da budu primljeni kod učitelja, direktora/ravnatelja, pedagoga ili sekretara/tajnika škole, obavezni su se javiti odgovornoj osobi na portirnici ili dežurnom učitelju/nastavniku i pričekati povratnu informaciju na mjestu određenom za dežurstvo. 
2. Zadužena osoba ili dežurni učitelj/nastavnik je obavezan da provjeri može li stranku primiti učitelj, direktor/ravnatelj, pedagog ili sekretar/tajnik i tek nakon provjere ispratiti stranku do odredišta. 
3. Za vrijeme nastave zabranjen je prijem kod učitelja/nastavnika koji izvode nastavu. 
4. Zadužene osobe ili dežurni nastavnici obvezno zaključavaju ulazna vrata škole dok traje nastavni proces.  
 


Član 9. 
1. Iz sigurnosnih razloga nije dozvoljen ulazak u školu i kretanje po školi osobama koje nisu ni u kakvoj vezi i ni po kakvom osnovu s izvođenjem odgojno-obrazovnih procesa, ne predstavljaju dio školske zajednice (osoblje, roditelji/skrbnici i učenici) te nisu izravni ili neizravni sudionici školskih aktivnosti bez odobrenja direktora/ravnatelja škole. 
2. Učenicima nije dozvoljeno da u školu dovode učenike drugih škola bez odobrenja direktora/ravnatelja škole. 




Član 10. 
1. Svi roditelji/staratelji i posjetitelji škole dužni su da budu pristojno odjeveni pri ulasku u školu i da se pridržavaju općih propisa bontona pri boravku i komunikaciji u školi. 
2. Roditelji/staratelji ili stranka koji narušavaju red i mir u školi ili svojim nastupom na bilo koji način ugrožavaju sigurnost učenika ili osoblja bit će prijavljeni nadležnoj policijskoj službi od strane uprave škole, dežurnih učitelja ili osoblja škole.
3. Svi roditelji/staratelji i posjetitelji škole dužni su prilikom boravka u Ustanovi biti primjereno i pristojno odjeveni, u skladu sa karakterom odgojno-obrazovne ustanove. Nije dozvoljen ulazak u odjeći koja narušava ugled Ustanove ili nije primjerena školskom okruženju, uključujući izrazito kratke hlače i suknje, odjeću koja otkriva neprikladne dijelove tijela, odjeću sa uvredljivim, vulgarnim ili diskriminirajućim natpisima, kao ni neprikladnu obuću poput plažnih japanki.
4. Roditelji/staratelji i posjetitelji dužni su poštovati pravila ponašanja, kućni red i upute zaposlenika Ustanove.
5. Roditelji/staratelji i posjetitelji dužni su prema učenicima, zaposlenicima i drugim članovima školske zajednice postupati pristojno i uvažavati njihovo dostojanstvo, privatnost i integritet.
6. Nije dozvoljeno vrijeđanje, omalovažavanje, prijetnje, povišen ton, agresivno ponašanje ili drugi oblici neprimjerene komunikacije prema učenicima, zaposlenicima, roditeljima ili drugim osobama u Ustanovi.
7. Roditelj/staratelj ili posjetitelj koji narušava red i mir u školi ili svojim ponašanjem ugrožava sigurnost učenika ili zaposlenika može biti udaljen iz prostora Ustanove, a prema potrebi će o događaju biti obaviještena nadležna policijska služba.



III REDOVNO RADNO VRIJEME
Član 11. 
Uposlenici Ustanove su dužni dolaziti na posao i odlaziti s posla prema rasporedu radnog vremena. Način evidencija prisutnosti na radu određuje direktor/ravnatelj.




Član 12. 
1. Pod redovnim radnim vremenom podrazumijeva se vrijeme rada sa strankama, vrijeme održavanja službenih sastanaka skupova i sličnih aktivnosti s tačno utvrđenim vremenom početka i završetka rada.
2.  Redovno radno vrijeme ustanove je od 7 do 16:30h.
3.  Redovno radno vrijeme za rad sa strankama svakog radnog dana od 8 do 16h.
4.  Redovno radno vrijeme administrativne službe za rad sa strankama svakog radnog dana od 9 do 15h.
5.  Pod strankom podrazumijeva se osoba koja nije zaposlenik, korisnik usluga ili roditelji/staratelji djeteta.
6. O promjeni redovnog radnog vremena odlučuje direktor/ravnatelj posebnom odlukom. 
7. Radno vrijeme odgojno-obrazovnog osoblja i vrijeme pauze se utvrđuje prema rasporedu koji donosi direktor/ravnatelj ustanove unutar radnog vremena (tačka br. 2).
8. Pauza se ne uračunava u redovno radno vrijeme odnosno u efektivni rad zaposlenika Ustanove.
9. Radno vrijeme uposlenika na održavanju čistoće i posluživanja odvija se prema rasporedu vremena koji je donio direktor/ravnatelj posebnom odlukom.

Član 13.
Raspored radnog vremena kojeg će direktor/ravnatelj utvrditi posebnom odlukom omogućava da radni prostor bude održavan po normative održavanja poslovnog prostora, a koje obuhvata svakodnevno:

· Usisavanje, brisanje prašine i izbacivanje smeća iz radnih prostorija
· Poliranje podova namještaja i drugih inventara u zgradi
· Čišćenje lavaboa i toaleta svaki sat u toku dana po potrebi postavljanje papira i sapuna
· Čišćenje hodnika na kraju radnog dana
·  Pranje prozora i stakala svakih 60 dana, a po potrebi i više puta
·  Pranje tepiha jednom godišnje, a po potrebi i više puta
·  Pripremanje i servisiranje i toplih napitaka, a po potrebi servisiranje gotovih jela
·  Svakodnevno kvalitetno održavanje čajne kuhinje i inventara


IV KONTROLA UNOŠENJA I IZNOŠENJA STVARI I PREDMETA 
Član 14. 
1. Tehnička oprema koja se nalazi u zgradama Ustanove može se koristiti samo u opravdane svrhe svako drugo korištenje mogu odobriti direktor/ravnatelj Ustanove i drugo ovlašteno lice.
2. Učenicima škole, učiteljima i ostalom osoblju škole nije dozvoljeno unošenje stvari i predmeta koji nisu vezani za obrazovno-odgojni proces, odnosno za izvršavanje poslova i zadataka. 
3. Za sve predmete koji se službeno unose i iznose iz škole, a pripadaju školi, mora postojati pismeno odobrenje od ovlaštenih osoba. 
4. Sekretar/tajnik škole, direktor/ravnatelj ili pedagog izdaju opremu škole osoblju i učiteljima na posudbu.  

Član 15.
1. Zabranjeno je obavljanje kupoprodajnih aktivnosti u prostorijama i dvorištu škole izuzetak uz odobrenje direktora/ravnatelja škole. 
2. Izuzetak su učeničke izložbe na kojima se izlažu učeničke rukotvorine koje su prodajnog karaktera za potrebe škole ili u humanitarne svrhe.
3. Odobrenje za prodaju artikala i usluga daje direktor/ravnatelj škole. 
4. Uz odobrenje direktora/ravnatelja dozvoljena je organizacija humanitarnih akcija ili prikupljanja novčanih sredstava u školi. 


V PONAŠANJE U ZGRADAMA USTANOVE
Član 16.

1. U kancelarijama hodnicima učionicama i drugim prostorijama ustanove ne smije se stvarati buka niti koristiti uređaji koji stvaraju buku.
2. Navedene prostorije se mogu koristiti samo predviđene svrhe za koje su namenjene u ostale svrhe mogu se koristiti samo uz odobrenje direktora/ravnatelja Ustanove.
3. Dolazak i prisustvo u Ustanovi u odjeći koja izlazi van granica pristojnog odijevanja je strogo zabranjeno, 
4. Kodeks oblačenja se odnosi na uposlenike, učenike, roditelje, sve osobe koje posjećuju Ustanovu.
5. Direktor/ravnatelj škole uz prethodnu saglasnost školskog odbora može donijeti Odluku o uvođenju školskih unoformi.
6.  Zabranjeno je nepristojno sjedenje, neprimereno ponašanje i ophođenje u zgradama Ustanove.
7. Obaveza svih stranaka, uposlenih, učenika i gostiju je da vode brigu o higijeni u zgradi Ustanove.
8.  Sve stranke uposleni, učesnici i gosti su obavezni da lične stvari nose sa sobom ili da ih ostave samo na za to posebno određenim mjestima.



VI ODRŽAVANJE  REDA I MIRA U ŠKOLI 
Član 17. 
1. U cilju održavanja reda i mira u školi i dosljednog provođenja odredbi Pravilnika u školi su organizirana dežurstva učitelja/nastavnika ili neki drugih odgovornih osoba. 
2. Raspored i obaveze dežurnih učitelja/nastavnika određuje direktor/ravnatelj škole.
3. Zabranjen je da se učenici naguravaju ispred vrata i ometaju red i mir. 
4. Strogo su zabranjeni simboli, znakovi, obilježja, gestikulacija i retorika u prostorijama škole i oko škole i općenito simbolika uvrjedljivog i diskriminirajućeg sadržaja po bilo koju grupu/pojedinca školske zajednice. 

 
VII	DEŽURNI UČITELJI 
Član 18. 
 	Dužnosti dežurnih učitelja/nastavnika su: 
· doći u školu prema rasporedu dežure koji određuje direktor/ravnatelj Ustanove; 
· uredno voditi Knjigu dežurnog učitelja/nastavnika; 
· brine o uspostavljanju reda u školi i realizaciji Pravilnika o kućnom redu; 
· tokom/tijekom dežurstva intervenira, upozorava učenike na red i disciplinu, a u slučajevima težeg narušavanja reda izvještava pedagoga ili ravnatelja škole; 
· ljubazno zaustave i provjere ulazak roditelja ili drugog lica u školu 
· bilježnicu/svesku dežurstva dežurnih učitelja/nastavnika zaključuje na kraju dežurstva učitelj/nastavnik, koji je po rasporedu sati/časova posljednji napustio dežurstvo;
· prati tačnost zvonjenja, dolazak i odlazak učitelja na nastavni sat/čas; 
· odgovornost za red i rad cijelo vrijeme dežurstva kao i za disciplinu svih u Školi; 
· preuzimanje obaveza i ovlasti u slučaju odsutnosti direktora/ravnatelja i pedagoga Škole, te organiziranje zamjene odsutnih učitelja; 
· redovit i tačan odlazak učitelja iz zbornice u kabinete bitan je uslov rada i uspješnog ostvarenja zadataka nastavnog časa/sata, a ujedno i mogućnost obavezivanja učenika na tačnost u radu;
· u slučaju kašnjenja učitelja/nastavnika na čas/sat obavještava direktora/ravnatelja, sekretara/tajnika ili pedagoga škole u roku od pet (5) minuta od početka nastavnog časa/sata.

VIII	OSTALE DUŽNOSTI UČENIKA, UČITELJA, SLUŽBENIKA I OSTALOG OSOBLJA ŠKOLE

Član 19. 
DUŽNOSTI UČENIKA: 
 	Učenici škole obvezni su da: 
· čuvaju imovinu škole; 
· da se ponašaju na način kojim se u punoj mjeri poštuje osobnost/ličnost učitelja, stručnih suradnika, direktora/ravnatelja, pedagoga, sekretara/tajnika i ostalih radnika škole, kao i drugih učenika; 
· u školi i na školskom dvorištu održavaju disciplinu, ponašaju se po Pravilima škole, čuvaju školsku imovinu i ne narušavaju ugled škole u komunikaciji sa stanovnicima koji se kreću oko škole ili žive u blizini škole i školskog dvorišta; 
· prijavljuju razredniku, dežurnom nastavniku ili pedagogu bilo kakva saznanja koja se tiču sigurnosti učenika; 
· dolaze u školu najkasnije 10 minuta prije početka prvog časa/sata; 
· obavijeste dežurne učitelje, razrednike/ce ili upravu škole o promjenama u zdravstvenom stanju tokom/tijekom nastave prije odlaska liječniku ili kući, telefonski potvrde roditeljima/starateljima opciju odlaska s nastave; 
· u slučaju težeg narušavanja zdravstvenog stanja roditelji/staratelji dužni su doći po učenika u školu; 
· u slučaju potrebe za hitnom intervencijom kod učenika dežurni učitelji pozivaju službu hitne pomoći ili vode učenika u Hitnu pomoć. 

 
IX  KODEKS  ODIJEVANJA UČENIKA 
Član 20.
1. Učenik/ca je dužan u školu dolaziti uredan i čist. 
2. Svi učenici moraju voditi računa o ličnoj/osobnoj higijeni 
3. Smatra se da je učenik/ca neprikladno odjeven/na ako u školu dolazi u hlačama s plitkim strukom koje pokazuju gole dijelove tijela u prekratkim majicama, kratkim suknjama iznad koljena, kratkim hlačama.  
4. Učenik/ca u školu dolazi u preporučenoj uniformi
5. Učenik/ca ne može dolaziti u prozirnoj i pretijesnoj odjeći s uvrjedljivim ili nepristojnim natpisima, porukama, riječima, znakovima ili slikama, otkrivena leđa, poderanim hlačama. 
6. Učenici ne mogu dolaziti u japankama, papučama niti učenice u obući s visokim potpeticama. 
7. Tokom/Tijekom sata učenici ne mogu nositi bilo kakve kape, kačkete, šeširi, kapuljače i sunčane naočale. 
8. Učenik/ca je neprikladno odjeven-a ukoliko u školu dolazi golih ili polugolih leđa, otkrivenih ramena (majice na bretele, kimono rukavi) i s dekoltiranim izrezima, te u pripijenim helankama koje su u kombinaciji s kratkim majicama (helanke se mogu nositi ako se preko njih nosi duža majica, tunika, džemper ili haljina), šorcevima.
9. Prilikom organiziranih posjeta određenim manifestacijama, institucijama, kazalištima i sl. učenici su također dužni voditi računa o prikladnom odijevanju. 
10. U svim slučajevima kada se učenik/ca ne bude pridržavao Kodeksa odijevanja predmetni učitelj, razrednik, ravnatelj, pedagog škole učenika/cu može poslati kući da zamijeni odjeću/obuću i o tome obavijestiti roditelje, upisati izostanak i razlog, a razrednik će te časove/sate klasificirati kao neopravdane. 
11. Ne smiju dolaziti u školu s obojanom kosom (fluorescentna boja, plava, žuta, roza te neprikladnim frizurama. 
12. Neprikladno je dolaziti našminkan, lakiranih noktiju, nečiste i neuredne kose i pirsingom. 



 X KODEKS PONAŠANJA UČENIKA I ZAPOSLENIKA ŠKOLE
Član 21. 
· Za vrijeme boravka u školi, kao i dvorištu škole, učenicima nije dozvoljeno:
· ➢ kasniti na nastavu; 
· učenik je dužan u učionicu doći prije učitelja; 
· kada u učionicu ulazi učitelj, svi učenici trebaju ustati; 
· učenik ne može napustiti čas/sat bez odobrenja učitelja koji vodi taj čas/sat; 

1. Učenicima nije dozvoljeno  koristiti mobitele ili druge uređaje radi snimanja fotografija ili videozapisa osoblja škole ili drugih učenika za vrijeme trajanja nastave za osobne svrhe ili radi objavljivanja istih na internet. Učenici koji imaju dopuštenje diretkora škole da zbog bolesti ili drugih razloga moraju nositi telefon, isti će se nalaziti kod sekretara škole za vrijeme trajanja nastave. Mobiteli, uređaji i aparati zloupotrijebljeni za vrijeme nastave u smislu kršenja odredbi ovog Pravilnika, mogu biti oduzeti i zadržani u upravi škole do dolaska roditelja/staratelja da preuzmu iste. 
Zabranjeno je neovlašteno korištenje i preuzimanje fotografija i videozapisa s nastavnih procesa iz škole i školskog dvorišta na internetu i društvenim mrežama. 

2. Učenik je dužan imati sav potreban pribor ili opremu na času/satu, savjesno raditi na usvajanju znanja vještina i vrijednosti na času/satu pratiti upute učitelja i isti ne ometati pričanjem, šuškanjem, smijehom, okretanjem, ustajanjem, hodanjem, dobacivanjem i sl. 
3. Za vrijeme odmora uzimati užinu i piće, te obavljati fiziološke potrebe jelo i piće na satu nije dopušteno samo u izuzetnim slučajevima učenik može za vrijeme sata tražiti da napusti nastavu (te sate roditelj je  dužan opravdati). 
4. U školi se pozdravljamo  sa „Dobro jutro“, „Dobar dan“, „Dobra večer“ i „Doviđenja“. 
5. Pozdravljamo sve učitelje, bez obzira poučavaju li nas ili ne, te i ostale sve radnike. 
6. U školi razgovaramo pristojnim jezikom, biranim, uljudnim riječima bez upotrebe psovki. 
7. Nastojimo što više koristiti riječi „hvala, molim, izvoli, oprosti …“ 
8. Boravak u čistom i urednom prostoru svakom više odgovara. 
9. Otpatke u učionici i na dvorištu bacamo u kante za to predviđene. 
10. Nije preporučeno donošenje skupocjenih predmeta (zlato, mobiteli, novac i sl.), Škola ne snosi odgovornost za nestanak istih. 
11. Čuvamo školsku imovinu jer koristi svima. 
12. Pisanje, crtanje, škrabanje i urezivanje po školskim klupama, stolicama i zidovima nije dopušteno,  učenici će snositi materijalne troškove za uništavanje školske imovine. 
13. Neodgovarajuće ponašanje u školi može biti kažnjeno. 
14. Načini kažnjavanja su propisani posebnim dokumentima.
15. Kada se ponašamo pristojno, pravila i kazne će nam biti suvišne. 
16. Nije dopušteno koristiti karte, igrati se na mobitelima ili tablet uređajima. 
17. Zabranjeno je donošenje ili upotreba pirotehničkih sredstava u školu i dvorište škole. 
18. Zabranjeno je donošenje predmeta kojima mogu ugroziti svoju i sigurnost drugih osoba, a koji nisu potrebni za održavanje nastavnog procesa. 
19. Zabranjeno je unošenje vatrenog ili hladnog oružja, bokseri, noževi, igle, odvijači i drugi alat koji može da izazove povrede. 
20. Nije dopušteno ulaziti u zbornicu po dnevnik ili ostala nastavna sredstva i pomagala bez prethodnog odobrenja nastavnika.
21. Pridržavajući se ovih pravila o sebi možemo s ponosom misliti kao o istinski civiliziranim bićima. 


Član 22. 
1. Zabranjena je zloupotreba podataka o učenicima, roditeljima/starateljima i osoblju škole u medijima, novinama ili na internetu. 
2. Zabranjeno je lažno predstavljanje sudionika školske zajednice i davanje netačnih informacija škole i aktivnostima u školi. 
 

Član 23. 
UČITELJI ŠKOLE OBVEZNI SU DA: 
· dolaze 30 minuta prije početka nastave; 
· učitelj je dužan savjesno i odgovorno obavljati odgojno-obrazovni rad u školi, poštovati vremenski okvir u planiranju, pripremanju i izvođenju odgojno-obrazovnog rada; 
· učitelj u školi i na javnom mjestu uvijek na umu ima da je uzor učenicima; 
· učitelj poštuje osobnost učenika, vodi, podržava, savjetuje, ukazuje; 
· svako vrijeđanje, ponižavanje i omalovažavanje ima negativne efekte na razvoj učenika; 
· učitelj u učionicu ulazi pet minuta prije početka časa/sata, time učenicima pokazuje svoj odnos prema radu i ne omogućava „neorganizirano vrijeme“; 
· u školi budu primjereno odjeveni što isključuje izazovno odijevanje, dekoltirane majice, kratke suknje, tijesnu/pripijenu prozirnu odjeću i sl.; 
· ne koriste mobitele za vrijeme trajanja sata, slanje poruka, izlazak s nastave na hodnik radi upotrebe mobitela, korištenje školskog interneta na nastavi za privatne i nenastavne aktivnosti; 
· pregledaju učionički prostor, te o uočenim nepravilnostima ili oštećenjima obavijeste nadležnu osobu; 
· održavaju red i disciplinu pri ulasku i izlasku učenika iz učionice u kojoj imaju nastavu; 
· upozoravaju učenike koji u školi i dvorištu narušavaju disciplinu, rad, pravila i autoritet škole; 
· opremu i sredstva koriste sa pažnjom i u skladu s njihovom namjenom, po završetku sata/časa vrate dnevnik u zbornicu; 
· obavezno učestvuju u pripremi i održavanju školskih priredbi te prisustvuju priredbama,  održavaju red i disciplinu za vrijeme njihovog trajanja, osim opravdanih razloga ili uz odobrenje direktora/ravnatelja škole; 
· po završetku nastave ugase svijetla, klimu i pregledaju namještaj, opremu i sredstva škole, te o uočenoj eventualnoj šteti obavijeste direktora/ravnatelja ili tajnika škole. 
 
X. KODEKS ODJEVANJA UČITELJA 
Član 24. 
1. Učitelj je dužan u školu dolaziti uredane odjeće i kose. 
2. Smatra se da je učitelj neprikladno odjeven ako u školu dolazi: 
· u prekratkim suknjama (iznad koljena); 
· u šorcevim, uskim, priijenim, poderanim, kožnatim i kratkim hlačama; 
· u majicama na bretele (uske i široke); 
· sa velikim dekolteom; 
· u prozirnoj i preuskoj odjeći i otkrivenog stomaka; 
· u visokim potpeticama i pretjerano našminkan; 
3. Kod učitelja ne mogu biti gola leđa, ramena, poprsje i stomak. 

XI  OGLAŠAVANJE
Član 25.

1.  Plakati i druge obavijesti Ustanove smiju se stavljati na samo zato određene mjesta u prostorijama Ustanove.
2.  Plakati i druge obavijesti vanjskih subjekata pravnih ili fizičkih mogu se stavljati na određena mjesta u prostore Ustanove samo uz dopuštenje direktora/ravnatelja ili drugog ovlaštenog lica.




XII KORIŠTENJE RADNOG PROSTORA


Član 26.
 Učenici i zaposlenici dužni su nakon korištenja učionice i drugih prostorija ostaviti prostor urednim i čistim, a učenici su dužni koristiti kante za otpatke i odgovorno postupati prema školskom inventaru.

Učenici, u skladu sa svojim uzrastom i mogućnostima, učestvuju u održavanju urednosti svog radnog prostora i učionice.

Svako oštećenje, kvar ili druga nepravilnost u prostoru Ustanove dužni su bez odlaganja prijaviti učitelju/nastavniku, dežurnom nastavniku ili drugoj odgovornoj osobi.

XIII POSTUPAK S PRONAĐENIM STVARIMA 
Član 27. 
Pronađene stvari ili novac u učionicama, zajedničkim prostorijama i uredima predaju se radnicima na održavanju čistoće ili domaru škole, a o kojima oni obavještavaju sekretara/tajnika škole radi daljnjeg postupka.
Član 28.
POHVALE I NAGRADE UČENIKA

Učenici i odjeljenja koji svojim ponašanjem, radom, zalaganjem, napretkom ili posebnim doprinosom predstavljaju pozitivan primjer mogu biti pohvaljeni ili nagrađeni u skladu sa posebnim aktom Ustanove.

Pohvala može biti usmena ili pisana, upućena učeniku pred odjeljenjem, roditelju/staratelju ili putem drugog službenog oblika komunikacije.
Način, kriteriji i vrste nagrada i pohvala uređuju se posebnim aktom Ustanove.




XIV  KONZUMIRANJE OPOJNIH TVARI

1.  Strogo je zabranjeno konzumiranje unošenje i distribuiranje opojnih droga i tvari u svim prostorima Ustanove te boravak osobama koje su pod njegovim utjecajem.
2.  Zabranjeno je konzumiranje unošenje i distribuiranje alkohola u prostorima ustanove te boravak osobama koje su pod uticajem alkohola.
3.  Zabranjeno je pušenje u svim prostorijama Ustanove.


XV   KAZNENE ODREDBE

Protiv stranaka učenika, saradnika te zaposlenika Ustanove koji se ne pridržavaju odredbi ovoga Kućnog reda pokrenuće se disciplinski postupak u skladu sa odredbama pravilnika o disciplinskoj odgovornosti

XVI ZAVRŠNE ODREDBE
 Ovaj Kućni red objavljeni na oglasnoj ploči Ustanovi primenjuje se danom objave.

